Pénztárcabarát arcpakolások házilag - Praktikus Háziasszonyok
Főoldal / Spórolás / Pénztárcabarát arcpakolások házilag
2018-01-04	Spórolás 2,652 Megtekintés
Eddig nem pazaroltad a pénzt arcpakolásra, mert azt gondoltad, hogy felesleges? Pedig a te bőröd is sokkal szebb és rugalmasabb lehet, ha törődsz vele! De nem a drága bolti pakolásokra akarunk rábeszélni, hanem az otthon található hozzávalókból segítünk egy szuper arcpakolást készíteni. Így szinte semmibe sem fog kerülni, hogy szépülj. Ugye kipróbálod velünk a házi készítésű pakolásainkat? Válassz egyet a következők közül:
Téli idő esetén a legjobb módszer lehet, hiszen a teljes kiőrlésű lisztben található B vitamin segíti a sejtek regenerációját, E vitamin tartalma pedig lassítja a bőr öregedését. Az egyetlen fontos dolog, hogy tényleg csak teljes kiőrlésű lisztet használjunk, mivel ez tartalmazza egyedül a gabonaszem egészét.
Két evőkanál teljes kiőrlésű liszthez, fokozatosan keverj annyi langyos vizet, hogy csomómentes, sűrű masszát kapj. Vidd fel az arcbőrre és hagyd hatni addig, amíg meg nem szárad. Ezt követően öblítsd le az arcod. Igazi felfrissülést fogsz tapasztalni.
Ránctalanító pakolás
A banán magas antioxidáns, vitamin- és ásványianyagtartalommal rendelkezik, így egy olyan kiváló arcpakolás készül belőle, amely a kisebb ráncok ellen tökéletesen veszi fel a harcot.
Pépesíts össze egy negyed, érett banánt egy evőkanál mézzel. Vidd fel az arcodra és hagyd 10-15 percig állni, majd bő vízzel öblítsd le. Ha szeretnéd, gazdagíthatod a kencét még joghurttal is, aminek segítségével hidratálttá, ragyogóvá válik az arcbőröd.
Arcpakolás pattanások ellen
A paradicsom a legjobb otthon is megtalálható zöldség, amelyből arcpakolás készíthető. A paradicsom híres gyulladáscsökkentő hatásáról, továbbá az arc zsírosságával szemben is képes felvenni a harcot. Elég egyszerű elkészíteni, hiszen csak egy meghámozott nagy paradicsomot kell lepürésíteni, majd az arcra kenve 15-20 percet állni hagyni. Ennyi idő elegendő ahhoz, hogy kifejtse áldásos hatását. Ha túl folyékonynak gondoljuk a pépet, keverjünk hozzá még teljes kiőrlésű lisztet. Arcradírként pedig a kristálycukorral elkevert pépet használjuk. Viszlát pattanások és kiütések!
A mitesszer ellen még megfelelő egészséges táplálkozással sem tehetünk semmit. A kialakulásukért, az arcunkat érő külső környezeti hatások felelnek, mint az alapozók, púderek és a levegőben lévő szennyezettség. Legkönnyebben radírozással csökkenthetjük számukat. Keverjünk össze 2 evőkanál szódabikarbónát, 1 evőkanál frissen facsart citrom levével és 2 evőkanál zsíros tejjel vagy akár tejszínnel. Vigyük fel bőrünkre és hagyjuk állni 5 percet, amíg kicsit megköt. Ezután dörzsöljük át vele arcunkat és öblítsük le. A szódabikarbóna kitisztítja az eltömődött pórusokat, így az arc tiszta és ragyogó lesz.
Mézes-fahéjas arcpakolás
A vitaminhiányos bőr igazi megmentője. Keverjünk el két evőkanál mézet egy-két evőkanál fahéjjal, vigyük fel bőrünkre 20 percre, majd alaposan mossuk le. A méz remekül hidratálja bőrt, míg a fahéj fokozza a vérkeringést, ezáltal lehet kicsit bizsergető hatást is fogunk érezni az arcpakolás felhelyezése után. Akinek bőrbetegsége van, mellőze a pakolás használatát, hiszen a fahéj és a méz együttes hatása révén kitágulnak az erek.
Pár pakolás és arcunk olyan lesz, mint régen!
Ne költs feleslegesen, hidd el, hogy az otthon elkészített pakolások a legjobbak!
Kövess minket, mert mi segítünk neked megtalálni a spórolós megoldásokat minden téren 😉
Előző Immunerősítők nulla forintért
Következő 8 meglepő titok a konyhából!